b'\n_START_ARTICLE_\nFrank-Walter Steinmeier\n_START_SECTION_\n\xc5\xbdivljenjepis\n_START_PARAGRAPH_\nRodil se je 5. januarja v severnoporenjskem mestu Detmond, v takratni Zahodni Nem\xc4\x8diji. \xc5\xbde v mladih letih se je aktivno vklju\xc4\x8deval v mladinske klube nem\xc5\xa1ke social-demokratske stranke SPD, v katero se je po kon\xc4\x8dani srednji \xc5\xa1oli tudi v\xc4\x8dlanil. Na Univerzi v Guessenu je \xc5\xa1tudiral pravo, leta 1980 diplomiral, ter kasneje tudi doktoriral.\n_START_SECTION_\nPolitika\n_START_PARAGRAPH_\nKmalu po koncu \xc5\xa1tudija se je vklju\xc4\x8dil v politiko. Sprva je deloval v oddelku za medijsko varnost in pravo pri kanclerju de\xc5\xbeele Spodnja Sa\xc5\xa1ka. V mandatu zveznega kanclerja Nem\xc4\x8dije Gerharda Schr\xc3\xb6derja je Steinmeier postal komisar, pristojen za Zvezno obve\xc5\xa1\xc4\x8devalno slu\xc5\xbebo. Pridobil je kanclerjevo veliko zaupanje, zato je prevzel polo\xc5\xbeaj njegovega vodje kabineta, ter bil eden od klju\xc4\x8dnih snovalcev zdravstvene in pokojninske reforme ter gospodarske, t. i. Agende 2010. Med letoma 2005 in 2009 je bil zvezni zunanji minister v \xc4\x8dasu Angele Merkel, leta 2007 je postal njen podkancler ter predsednik Evropskega sveta, leta 2009 je bil izvoljen za predsednika Social-demokratske stranke Nem\xc4\x8dije ter leta 2013 \xc5\xa1e enkrat (\xc5\xa1e vedno v \xc4\x8dasu Angele Merkel) postal zvezni minister za zunanje zadeve.\n_START_SECTION_\nPredsednik dr\xc5\xbeave\n_START_PARAGRAPH_\nLeta 2017 je bil izvoljen za predsednika Zvezne Republike Nem\xc4\x8dije. Maja 2019 je obiskal Slovenijo.'